Lingua Bengalica
Lingua Bengalica (litteris Bengalicis বাঙ্গালী) seu Bengalensis, etiam endonymo Bangla (বাংলা, Bāṅlā) tantum appellata, est lingua Indoeuropaea, Sanscritae et Pracriticarum linguarum progenies ac lingua franca in Bengalensi subcontinentis Indicae regione adhibita. Quae praeterea est lingua latissime in Bangladesa audita et secunda a maxima lingua ex viginti duabus sermonibus publicis in India rite enumeratis, post linguam Hindicam; in Bangladesia et in Bengalia Occidentali, civitate Indica, praecipue adhibetur. Sermo patrius hominum 228 fere millionum et sermo secundus hominum 37 fere millionum est.